Dredge up
Dredge up (fon. "dredž ap", bos. "iskopavanje") je period u evoluciji zvijezda gdje se zona konvekcije širi, od jezgra gdje se nalaze elementi nastali nuklearnom fuzijom, do površine zvijezde. Kao posljedica toga, elementi nastali fuzijom miješaju se s vanjskim slojem atmosfere zvijezde, što se može uočiti preko njenog spektra zračenja. Dregde up se odvija u tri faze: Prelazak iz glavnog niza do AGB zvijezda (ogranak crvenog diva). Kao posljedica miješanja elemenata, vanjski sloj atmosfere pokazuje spektralne linije vodika uz niži odnos 12C/13C i C/N, dok se na površini povećava prisustvo litija i berilija. Druga faza se odvija kod zvijezda s 4-8 Sunčevih masa. Nakon što je fuzija u jezgri okončana, produkti se konvekcijom miješaju u CNO ciklusu. Ova faza je karakterisana smanjenjem 4He i 14N dok se istovremeno količina 12C i 16O povećava. Zbog redukcije vodika u ljuski, ova faza ograničava konačnu masu potencijalnih bijelih patuljaka. Treća faza se odvija kada zvijezda dostigne AGB fazu gdje se u omotaču odvija gorenje helija (bljesak helija). Iskopavanje iznosi helij, ugljik i proizvode s-procesa na površinu zvijezde. Odnos ugljika u odnosu na kisik raste, što omogućava nastanak ugljičnih zvijezda. Faze zavise od faze evolucije i sastava zvijezde. Zbog toga zvijezde s nižom masom imaju prvu i treću dok druga faza izostaje.